**Nóráp Község Önkormányzatának**

**GAZDASÁGI PROGRAMJA**

**2014-2019**

**(Elfogadva a 14/2015. (IV.7.) KT határozattal)**

Nóráp település a pápai járáson belül helyezkedik el. A települést főútvonal nem érinti, mely egyrészt előny, másrészt hátrány a forgalom miatt. Ettől eltekintve a település átjárható két irányba is, Pápakovácsi, illetve Kup település felé. Vonzást jelent a település szempontjából, hogy Pápa város a településhez nagyon közel van.

1.Gazdasági fejlesztésre vonatkozó programterv

A kis létszám miatt a településen ipari létesítmény nem képzelhető el, inkább a mezőgazdasági tevékenységen alapuló vállalkozások működnek.

Ebből kifolyólag az önkormányzat adóbevétele csupán a kismértékű iparűzési adó, illetve a befizetett gépjármű adó helyben maradó részéből adódik.

A meglévő infrastruktúra mellett tovább kívánjuk fejleszteni a lakókörnyezetet, a szükséges felújítási, karbantartási munkákat elvégezzük. (pl. járdák, árkok folyamatos rendezése, középületek tatarozása szükség szerint)

2. Önkormányzat vagyona

Az Önkormányzat művelődési ház és könyvtáron kívül más intézményt nem tart fenn, így a vagyona sem jelentős, nem változik.

Pályázati lehetőség esetén a művelődési ház , járdák, árkok felújítását megvalósítjuk.

Sajnos, a jelenlegi bevételek (állami támogatás és saját bevételek) csak a működést teszik lehetővé, ebből fejlesztésre nem jut. Ezért is csak pályázati forrásból lehetséges a fejlesztés.

3. Kultúrára és sportra vonatkozó programterv

A településen óvoda, iskola nincs, az oktatási tevékenységét az önkormányzat társulás keretében látja el: Pápakovácsi, Ganna és Döbrönte településsel közösen tartják fenn a Pápakovácsi Mesevár óvodát.

Az általános iskola szintén Pápakovácsiban van, ide jár a Nórápi gyermekek egy része, egy része pedig Pápai iskolákba.

Kulturális, közösségi célú rendezvények: Minden évben megrendezésre kerül az Anyák napja, Gyermeknap, Falunap, Mikulás nap, melyek lebonyolítását a művelődési ház vezető végzi, sajnos a gyermeklétszám hiányában egyre nehezebb a szervezés.

A községben van játszótér és kispályás futballpálya, a sportolni vágyók és kisgyermekek részére a mozgás biztosított.

5. .Egyes közszolgáltatások biztosítása:

* vízrendezés és csapadék elvezetése
* köztemető fenntartása
* helyi közutak és közterületek fenntartása
* köztisztaság és településtisztaság fenntartása
* helyi tűzvédelem
* közbiztonság helyi feladatainak ellátása
* gondoskodás óvodáról, alapoktatásról
* egészségügyi ellátásról gondoskodás
* gondoskodás szociális ellátásról
* gyermekek és ifjúság
* közösségi terek
* közművelődési, tudományos művészeti tevékenység és sport támogatás
* egészséges életmód elősegítése

**Zárszó**

Összefoglalva, az önkormányzat alapvető célja az, hogy a települési infrastruktúra fejlesztésével, a közszolgáltatások színvonalának emelésével javítsa a község polgárainak életminőségét. Ebben a törekvésében az önkormányzat számít a település polgárainak, az itt működő vállalkozásoknak, és az itt érdekelt közszolgáltatóknak, az önkormányzati képviselők aktív részvételére és konstruktív együttműködésére. Az önkormányzat törekszik arra, hogy a különböző erőket és tevékenységeket a lehető legnagyobb mértékben összehangolja, minden itt élő, itt dolgozó vagy ide látogató ember közös java érdekében.

Nóráp 2015. március 27.

Stankovics Ferenc

polgármester